مازیار

مازیار اتا از شائون کارنوندیون بی‌یه. وه عربئون جا جنگ هکرده تا وشون ره مازرون جا در بکنه ولی  موفق نیّه. وه ایسلام ره مازرون دله بیارده.
تبار
مازیار کارن وچه بیه. کارن پر نوم وندادهرمز بیه. وه اتا از شائون مازرون بیه. وه سوخراوند خانواده جا بیه. سوخرا اتا از پارس بزرگون بیه که انوشیروون دوره مازرون اسپهبد بیه. اینتا مقام ونه نسل دله بمونسه. بعد اینکه عربئون ایران ره بیتنه وشون اینتاسر که مازرون ره البرز ایران جا سیوا کرده نتونسه مازرون ره بیرن.مویون هرچی سعی هکردنه تا مازرون ره بیرن موفق نینه. ولی عباسیون موفق بینه. وشون ونداهرمز دوره مازرون ره حمله هکردنه و اونجه ره بیتنه. ولی مازرون مردمون  ایسلام و عربئون سلطه ره قبول نکردنه. وندادهرمز هم که فرار هکردبیه دباره مازرونیون شه دور جمع هکرده تا عربئون ره مازرون جا دربکنه. وه شه په رون جا پیمون دوسه که هر مازرونی اتا عرب مازرون دله بدیه وره بکوشه.اینجوری مازرون اتا روز سر عربئون جا خالی بیه. بعد وندادهرمز ونه ریکا کارن (قارن) مازرون شاء بیه و بعد کارن هم که ونه ریکا مازیار مازرون شاء بیه.

شائی دوره
مازیار شائی دوره برابر بیه با مامون خلافت دروه وه مازرون ره حمله هکرده و ونه حمله موفق هم بیه و مازرون ره عربئون دباره بیتنه. مازیار هم دستگیر بیه و وره راهی هکردنه بغداد و وه اونجه زندونی بیه. وه زندون دله ایسلام دین جا آشنا بونه و مسلمون بیه. وه بعد اینکه مسلمون بیه زندون جا آزات بیه و عباسی دستگاه دله کار بیته و خله زود مامون ایعتماد بیته و مقام بالا بیته. مازرون مردمون بعد اینکه مامون اونجه ره بیته عباسیون فرستادگون ره فرمون گردن نیتنه. همینتاسر مامون مازیار ره مازرون حاکم هکرده تا نافرمونی‌ها ره از میون بوره. مازیار بعد اینکه دباره مازرون ره برسیه عباسی خلیفه علیه شورش هکرده وه عباسیون سرباز ره مازرون جا دربکرده.وه خواسه که دباره مازرون اتا آزات کشور بوو.وه اتا خشن آدم بیه. همینتا سر ونه زیر دستون خله ونه جا راضی نینه.عباسیون هم سعی کردنه که دباره مازرون بیرن. وه ایسلام ره مازرون رسمی دین هکرده.

بمردن
عباسیون رستم بن شروین اتا از شاهون دیگه مازرون ره گرم هکردنه تا مازیار جا جنگ هکنه و وره کومک هم هکردنه. رستم بتونسه مازیار اتا جنگ دله شکست هده.مازیار بعضی افراد هم وره خیانت هکردنه. مازیار ره دباره دستگیر هکردنه وره بوردنه بغداد دله زندونی هکردنه و اونجه وره بکوشتنه. مازیار تبرستون سردار خرش دنه. اسا ساری دله اتا خیابون ونه نوم هسه.

رج:کارنوندیون